Lo-Renz-O/malagasy-sentence huggingface dataset:
Azo atao tsara ihany koa ny mitrandraka voambolana ato amin’ity sôva ity, ankoatra ny paikam-panoritsoritana ianohana ny kanto omeny. Ny karazan-dahatsoratra toy ny sôva dia manome vahana ny lafiny kanto eo amin’ny fomba filazan-javatra, nefa manome vahana ny fanoritsoritana, izay miorina amin’ny fampahafantarana ilay zavatra soritsoritina amin’ny fanomezana ireo antsipirihan-javatra momba azy. Ny sôva dia isan’ny lahatsoratra manome vahana ny tontolo iainana amin’ny alalan’ny fanoharana mifototra amin’ny tontolo manodidina hita sy iainan’ny mpisôva. Ny lahatsoratra toy itony dia miteraka fankafizana eo amin’ny mpihaino na ny mpamaky. Izany fankafizana izany dia mitarika ny olona ho tia mandinika ny tontolo manodidina azy, ary hiaro izany tontolo iainana izany. Amin’izany, sady mandinika sy mahalala ny tontolo iainany izy, no mahay mamorona zava-kanto vita amin’ny teny miainga amin’izany, dia ny sôva. Ohatra2 lohataona mitsidi-doha ny lohataona. Miara-miverina aminy indray ny aina efa nanaovan ny ririnina angovy, nandritra ny telo volana. Mibontsimbontsina eny amin ny rantsan-kazo ny tsimoka vonton-drano mampanantena vony tsara tarehy, na ravina maitso mavana tsy mbola voakasi-doto ; ny voandelaka aza efa manao fefiloha volomparasy. Izay topazan ny maso dia maneho aina sy fifaliana koa, ny lanitra manga madio mangalahala, ny tanety mirakotra ahitra maitso elanelanim-bony maro loko, ka mahatonga endrika kanto tsy hain ny borosin ny mpanao sary kinga alain-tahaka, ny tanimbary efa androbonan ny ketsa hafindra atsy ho atsy kokoa. Rafanoharana , ilay veromanitra, p.5
Sy fanilo manazava ary vatolampy iankinana. Mitory fanankinana ny fiainana tanteraka amin’andriamanitra izany. Ny voambolana fanilo sy vatolampy dia samy manambara zavatra ilain’ny olombelona avokoa. Ny fanilo no manome hazavana raha sendra ny haizina hovakivakina, ary ny vatolampy natao ho tohana raha tojo havizanana be ka mila hirona na ho potraka. Manana ireo toetran’ny fanilo sy vatolampy ireo andriamanitra, azo iantsapazana sy azo ianteherana amin’ny lafim-piainana rehetra. Izany no nampiasany ireo voambolana ireo mba hiombonany hevitra amin’ny kristianina toa azy. Mbola voambolana notovozina tao amin’ny baiboly koa no ampiasain’ny mpanoratra ao amin’ity tononkalo hoe tompo o ! Ankamin’iza moa ’zahay 103 ity. Hoy izy ao amin’ny andininy fahatelo fa noferanao ry tompo ny andronay ety an-tany raha tahiny koa mateza valopolo taona ihany. Mampahatsiahy ny fe-potoana ahaveloman’ny olombelona eo ambonin’ny tany izany araka ny voalazan’andriamanitra ao amin’ny baiboly. Manaiky izany ny mpanoratra ka velom-panontaniana amin’izay tokony hataony hahazoana manompo an’andriamanitra amin’izany fotoana toa fohy izany. Anisan’ny fanararaotra tokoa ny fotoam-pahavelomana mba hanaovana izay irin’ny fo sy ny saina. Misy anefa ny soa sy ny ratsy izay samy mahasarika ny sain’ny zanak’olombelona. Ny fanaovan-tsoa dia mitafy fanankinam-po amin’andriamanitra vao ho tanteraka, satria voalaza fa moramora kokoa ho an’ny olona ny manao ratsy noho ny manao soa. Eto àry dia misolo tena ny olombelona izay misabaka eo anatrehan’ny soa sy ny ratsy ny mpanoratra, ka mitalaho mba hanomezan’andriamanitra azy ny fanaovana ny soa mandritra ny andro kely voafetra hahavelomany. Hita fa tena manampy betsaka ny mpanoratra eo amin’ny famosahany hevitra tokoa ny baiboly. I charles rajoelisolo aza moa dia efa nilaza fa ny filazantsara
Hanome hanin-kohanina ny malagasy hampivelatra ny indostria fahaleovan-tena fiezahana hahavita tena tsy hanantena afa-tsy ny herin’ny tena fanafoanana ny tsy fisian’asa, ny fisondrotry ny vidin-javatra, ny fitambotsotry ny sandam-bola sy ny tsy fahampian’ireo entana tena ilaina fambolena sy fiompiana ary ny indrostria fototra ny fambolena sy fiompiana. Ny indostria no hery manosika hanabe sy hampivelatra ny toekarena tsy tokony hanantena afa-tsy ny herin’ny tena ho an’ny tsirairay ny asa vitany ny fananan-tany sy ny fampiasana azy tsy maintsy miasa ny tany ny tompony ary mikarakara izany azo atao ny mamela ny tany holovain’ny taranaka raha toa ka ireo taranany no miasa ny tany ary tsy mivarotra na mampanofa azy ireny fananganana koperativa ivondronan’ny tantsaha ny indostria sy ny harena an-kibon’ny tany fandraisana ho fananam-pirenena ireo harena samihafa teo amin’ny mpanjanantany fandraisana an-tanana ny akora ambanin’ny tany fandraisana ny indostria secren, smeesem, ny fanadiovan-tsolika tokony hatao famoronana asa vaovao fanomezana fahafaham-po ny mpihinana famolavolana drafitra hananganana indostria samihafa fampianarana sy fanabeazana famahoahana fampianarana ny rehetra satria maro ny zaza malagasy hampifandanjana ny taux de scolarisation n’ny faritra tsirairay ambanivohitra sy ambonivohitra fanorenana sekoly fanofanana mpampianatra
Ny habaka andry iray lehibe mampijoro ny tantara foronina ny toerana, satria manome aina ny tantara, ary mametraka ny tantara iray ho azo inoana noho ny toerana voafaritra mazava. Hoy i f mauriac hoe tsy misy tantara mety hiforona mihitsy ao an- tsaiko raha tsy apetrako amina toerana efa niainako. 195 hasian-teny fohy àry ny toerana nisy ny mpanoratra teo am-panoratana ny tantara, ny toerana misy ny mpamaky tolorana ny tantara ary ny toerana ao amin’ny vontoatin’ny tantara sy ny toetoetry ny habaka ary ny teknikan’ny fanoritsoritana ny habaka.
Ny andalana antonony dia nahafahana nandoko an’ i madagasikara. Mifandimby ao ny andalana hitana vanin-teny 9 sy vanin-teny 8. Niangalian’ny mpanoratra izany irindra amin’ny hevitra sy fihetseham-po asehony. Ny rima mifaningotra nampiasainy ihany koa, maneho ny fifaningorany amin’ny tanindrazana izay tsy iza fa i madagasikara. Ny fampiasany ny faingo , anivon’ny andalana hoenti-manazava ny fandokoana rehetra tiana havohitra. Misy ny tsoraka ! , milaza ny fihetseham-po voarindra ao anatin’ireo sarin- teny rehetra ireo.
Seheno kinga saina sy maranitra ny anadahinao ry hanitra nefa itangoronan-tsiny fa voababonrny vahiny zazavavy hafahafa no iarahany mitafa; zavavy avy any ampita ô ry foko mangovita volahanitra hanambady zazavavy zanakrolona mpiavy? Saingy manam-pahefana dia tsy mety horarana? Seheno saingy fotsifotsy endrika ilay anjely maharendrika ka nafoiny manontolo sika zarazara volo! Volahanitra manjoretra ianao ry rova ka isaony ny fahiny
Ireo apôstôly ihany no eveka voalohany tao amin ny fiangonana. Na talohan ny pentekôsta aza, taorian ny nivadihan i jodasy, dia nambaran i piera araka ny salamo 109 8 fa aoka ho lasan olon-kafa ny anjara raharahany as.1 20 manondro ny raharahan ny eveka indrindra izany. Tsy noforonina taty aoriana araka izany ny raharahan ny eveka fa
Tsiry mangatsiaka be aho ! Meja fa angaha marary, voan’ny tazon-karena hiditra ? Tsiry meja koh ! Ny saiko no diso mafana loatra izao vao hiresaka amin’ireny ngetroka ireny koh ! Meja iny izy fa avy ka miomana ary aza taitaitra. Tsiry iny izy ? Ma ma manaôna ! Aziz manao ahoana i meja ? Metimety indray ianao izany a ! Sady nosafoiny ny volony meja dia efa nampiandrasinao ela ery izahay a ! Aziz fa maika be angaha ianareo ? Ianao ley mitady asa ? Tsiry eny tompoko aziz inonao i meja ? Meja mitsatsaingoka anadahiko io, avy any ambanivohitra izy, mba te hiasa aty tana fa be dahalo any aminay ka aleo mandositra aty hiasa. Aziz tena anadahinao io fa tsy lehilahinao ? Tena marina ? Meja hentitra tena anadahiko io ka ! Aziz tsara izany ! Ino asa hain’ity anadahinao ity ? Meja aleo izy hisolo ilay mpiambina noroahinao omaly iny. Tsy efa nanaiky moa ianao ? Aziz mihivingivin-doha tsy lasa ! Tsy lasa ! Izy mahia ! Mahavita miambina io ? Hiambina ! Izy tsy hilefa mahita mpangalatra ? Meja vitany re ny miambina e ! Matanjaka izy e ! Jereo ny sandriny ! Aziz mingonongonona kely eny ary ! Noho i meja kamaradiko, raisiko anao. Fa anao vao manomboka dia telo arivo ny karamanao ! Meja mba dimy arivo kosa e ! Izay no karaman’ny sasany ao koh ! Ampio kamarady a ! Aziz tsy lasa ! Izy vao manomboka, izy tsy mahay asa tsara, tsy lasa ! Ataoko efatra arivo ary, manaiky ianao ? Tsiry eny tompoko, manaiky aho !
Mpilalao an-tsehatra; anjaran’izy ireo indray no manatsara sy mitandrina izay nampianarina azy mba tsy hisy mifampiandry intsony hahavery fotoana. Amin’izay dia toa zavatra mitranga marina ao anatin’ny fotoana kisendrasendra no hita, fa tsy hoe noforonina ka iniavana atao. Tsy ampy amin’ireo mpanao tantara tsangana manainga fototra ny fahaizana mampiasa ny sehatra fa tsy maintsy ampiarahina amin’ny fahaizana mampiasa ny fitaovana ilaina indray, sao ho toy ny olona mandroso sakafo tsara ka tsy misy sotro , dia tsy ho afaka hihinana izay rosoana azy na dia mamerovero aza ny hanitra entiny. Vokatry ny fitandremana an’izany no nanamarihan’ny mpanoratra koa ny fomba fampiasana fitaovana sy fotoana tokony hilana azy. Mbola azontsika raisina ihany ny ohatra teo aloha raha hijery ny fampiasana ny fitaovana indray isika seho 1 miditra sehatra i mbehosoa ka milanja angady pejy 1 mody misoroka amin’ny angady eo ambony sehatra izy pejy 1 raha ny amin’ny fahaizan’ny mpilalao an-tsehatra mampifanaraka ny fitaovana amin’ny fotoana ilana azy kosa no asian-teny, dia mahatalanjona tokoa ny mijery azy. Raisintsika ho ohatra ny nampifanarahana ny fitafian’i bary mianaka amin’ny toe-javatra misy eo amin’ny ankohonany ao amin’ny fizarana -i sy ii, manao fitafian’olona miadana i bary mianaka satria milalao vola; ao fizarana -iii sy iv, manao fitafian’olona mijaly izy ireo satria idiran-trosa
Tovolahy nanambady antitra, loabary no ianteherana atosotosika, anjara vadin’ny tena ; avela ihany toa renibe fa izay voky maharaka ny matanjaka aza mitsiriri-bady voky mpivady tokonam-bary aza iadiana aza ny tsy ho kalitaina no kalitaina hovalahy maty zanaka ka sira no amoizana azy hovalahy nifam-boatavo ka zara raha nifahana hovalahy diso rasa ka famaky no ampangotrahina ireo ohabolana sy fomba fiteny momba ny vary raha sarotin-katsiaka, aza tia vary aloha toy ny mitoto vary zato, fahenina sisa vao tsy fotsiny toto vary tsy vita tsy an-daona ketsa vaventy ka sarotra atao lahirodona manasa ny be kibo ka ny vary no lany, ary mananatra ny adala ka ny vava no tataka ny hevitra toy ny ketsa raha lava loatra mamato-tena, raha fohy loatra afatotry ny sasany mitsamboamboatra toy ny vary kely an-daona mitsaha-ketrika toy ny sosoa voatapo-drano miteny lango eo imason’ny vary
Maro karazana ny asa hampanaovin’ny mpampianatra toy ny asan-tsokajy amin’ny famelabelarana, ny asan-tsokajy amin’ny asa atao vetivety ao an-dakilasy, ny fampiasana na ny tombana mikasika ny lesona vao avy natao, ny fampiasana enti-mody. Ireny rehetra ireny dia tsy maintsy hatao avokoa raha tiana ny hitombo fahaizana amam- pahalalana, satria arakaraka ny fampiasana ny saina amin’ny asa ampanaovin’ny mpampianatra no hitomboan’ny faharanitan-tsaina. Noho izany, mijanona ho dombo eo ny sain’izay tsy manao ny asa ampanaovin’ny mpampianatra. 3.2.3.4. Ny fifantohan-tsaina amin’ny fianarana
Webber. R. P. , 1853, dictionnaire malgache adapté aux dialectes de toutes les provinces, ile bourbon. Ny tranonkala mba ahafahana mampifanaraka ny asa sy ny fandrosoana misy amin’izao fotoana dia nampiasaina ny tranonkala nanaovana ny fikarohana mikasika ireo boky mikasika ny lalantsaina sy fomba fiasa
Ny fiforonany ny volana aogositra taona 1983 no nivoaka voalohany tamin’ny teny frantsay ny gazety midi madagascar. Herintaona taty aoriana dia nisy koa ny lahatsoaratra tamin’ny teny malagasy. Tamin’ny taona 1997, dia nisy fanadihadiana mikasika ny tokony hamoahana gazety amin’ny teny malagasy ranofotsiny. Natao izany satria tena mbola nalalaka ny tsena. Ny gazety tamin’ny teny malagasy toy ny maresaka, ny imongo vaovao, ny hehy dia tsy hita hoe ho velona sa ho faty. Koa ny 7 avrily 1998 dia nivoaka ny laharana voalohany tamin’ny gazetiko. Tale nifandimby tao andriamatoa isany andrianjafy patrick sy robson fidy.
Hetsika ataony. Raha tsorina, izay rehetra manodidina ny olombelona no atao hoe tontolo iainana. 12 mameno izany ny famaritana hita tao amin’ny wikipedia izay hentitra ary manazava misimisy kokoa ny tontolo iainana dia fitambarana tontolo voajanahary sy tontolo ara-kolontsaina izay misy ny zava-manana aina. Ny tontolon’ny miaina izay mifaningotra amin’ny tontolon’ny tsy miaina no mandrafitra ny tontolo voajanahary ; ny tontolon’ny olombelona kosa no maneho ny tontolo ara-kolontsaina, izay fihaonana fepetra ara-ekolojika, fifandraisan’ny tontolo miaina sy tsy miaina ary ny fifandanjana eo anivon’izany ; ny fepetra ara-piarahamonina dia noforonin’ny olombelona mba hampirindra sy hampilamina ny fiarahamonina najorony sy misy azy. Io tontolo iainana io no miantoka ireo fepetra samihafa mitazona ny fahaveloman’ireo zava-manana aina sy ny fisiany. 13 ireo famaritana ireo dia manasongadina fa misy rohy mifaningotra eo amin’ny zavaboary rehetra.
Sy na ny soa toavina hita fa manjaka sy iainan’ny mponina ao amin’ilay faritra, ka ampifandraisina amin’izany ny asa rehetra sy ny dingana atao amin’ny fananganana fotodrafitrasa. Raha azo atao aza dia ny hampivelatra iny kolontsaina sy na soa toavina tanany iny izay hita fa misy lafim-piainana tsara raketiny no tokony hoezahin’ny mpanao asa fampandrosoana hasongadina amin’ny asa fampandrosoana atao. Amin’izany dia fanoitra ho amin’ny fampandrosoana ny riba sy kolontsaina fa tsy ho sakana akory , hoy rev p. Adolphe razafintsalama, tak 42, manao hoe ny andraikitry ny nahita fianarana dia ny manafaingana ary mitantana ny fivoarana sady mitandro ny lafim-piainana tsara raketin’ny fomba nefa mampivelatra azy mba tsy hilaozan’ny toetrandro
Parabola na rasedy sy rataratra anisan’ny parabola na fanoharana mitohitohy, miainga amin’ny ohatra azo tsapain-tanana avy amin’ny resaka ifanaovana ity rasedy sy rataratra ity. Fanabeazana ihany no tena foto-kevitry ny mpanoratra. Ny anaran’ny mpandray anjara dia efa mifono hevitra sahady rasedy, célestin ratsiseranina, rataratra, ratoteny, andriantoa, andrimitohatany rafaralahimampianina, ramanantsoa, andriatsimiholy. Miainga any amin’ny fahitana ny ankizy mianatra marain-tsy hariva kanefa nony tapi-pianarana manao soavaly tapa-kofehy ny resaka ifanaovana. Tetika mahomby indrindra, araka ny hevitr’i antoine rasedy, ny fanakapohana ho telo, hahazo ny herin’ny tena sy ny saina sy ny fo, ny zavatra rehetra fa raha matanjaka ny tena ka manan-kery sy malalaka ny saina, ary tsara sy manan-kery koa ny fo ka eo ny fitahian’andriamanitra azo amin’ny fivavahana, ny fanatonana ny sakramenta, tsy misy ratsy tsy ho resy, tsy misy kilema tsy ho faty 169 misy fahaizana roa samihafa, dia ny fahaizana izay nianarany ary ny fahendren’ny saina izay fomba fanaon’ny olombelona. Ny manam-be amin’ilay voalohany, ataon’ny olona hoe olo-mahay, fa ny manam-be amin’ilay faharoa kosa no olon-kendry; fa ny manam-be amin’izy roa, ataony hoe sady olon-kendry no be fahaizana. Ny fampianarana koa dia ampifanarahina amin’ny taonan’ny zaza ny fatrany. Ny evanjely aza milaza hoe ary jeso nitombo fahendrena sy taona sy fahasoavana teo imason’andriamanitra sy ny olombelona. 170 araka izany dia tsy maintsy ataontsika tompon-draharaha mihitsy ny hampifandanja ny fiasan’ny saina ataony amin’ny fianarana, sy ny ataony handrosoany amin’ny fahendren’ny saina fomba fanaon’ny olombelona.
Avy ta-maromiandra koa dje misalatra neno tômôbily. Zay no maharasy mampalaky mahafaty ny olo amy se a atoy. Ndre olo tokony ho avotra dje maty mandy. Nahatsara ratsy an’azy mba nisy dokotera nandray ta- 110 maromiandra. Naseny serôma satria hitany arika reraka lôtra. Io serôma io laha olo efa reraka be io dje mba manampy ny fipodian’ny hery. Fa arika efa reraka tsy nihi an-ka ina. Laha mba nahazo an’i y izy dje mba nipody tsikelikely teo ny heriny. Ndre ’zay a-maromiandra eo tsy raha ampy fotôvana ambaka fanafody. Ndre ka mba nahazendana mandy nampisy serôma tao. Ndre ny 115 dokotera ao tsy miasa firy fa miakatra a-fianara a y fehizay. Dje mba za ahary te ha avotra an-drika. Zay aby hoy nareo ny amin’azy io.
Enseignement du 2nd degré pendant la 1ère république article 7 l’enseignement secondaire a pour objet la consolidation et l’élargissement de la formation dispensée par l’ecole primaire. Il assure la promotion culturelle et humaine et vise à l’épanouissement de la personnalité. Il prépare les cadres moyens et ouvre l’accès à la formation des cadres supérieurs de la nation
Rabenja nandramako nopitsohina tamin’ny antsy ny varavarany fa tsy metymisokatra. Miantso aho fa tsy misy mamaly. Ravao tody a! Jereo ao amin’ny placard ao an-dalatsara ao. Misy boaty feno lakile ao. Andramo daholo sao mahavoha ny efitranony ny iray amin’ireo. Rabenja ndao haingana leitsy a! Ravao aleo i tody ihany no ho any rabenja. Misy resaka ataoko aminao. Lasa i tody seho 12 ravao, rabenja ravao rabenja! Aoka re hijanona amin’izao amin’izay e! Aleo izy hanao izay fantany fa mety. Ndeha hampiana àry izy. Tsy manana afa-tsy iny vavy tokana iny anie isika e! Rabenja sao dia mivadika atidoha ianao ravao. Toa hamaivaninao ity raharaha ity. Ravao tsy misy na inona na inona azo atao intsony anie izao. Efa tara loatra rabenja ny nataonao ihany no nahatonga izao!
Asongadina ao anatin’izay fomba fijery marolafy izay ihany koa ny anthrôpôlôjian’ny fanabeazana izay ifototr’izao asa fikarohana izao. Jerena amin’izany ny antsipirihany ny momba ny olona sy ny manodidina azy ny fomba amam-panao, ny maha izy azy ny zava-misy eo anivon’ny fiarahamonina sy ny fanabeazana ivelan’ny sekoly. Ny anthrôpôlôjian’ny fanabeazana ihany koa, dia ahafahana maneho kokoa ny lafiny maha olona eo amin’ny fanabeazana izay ahazoana valiny mazava ny amin’ny fanontaniana mikasika ny rafi-panabeazana.11 tsy hadino anefa ny fifamatoran’ireo rehetra ireo amin’ny lafin’ny fanabezana, kolontsaina sy toekarena ary fitantanana ara-piarahamonina.
Ny zava-kendrena nikendry tanjona maromaro ity asa fikarohana ity. Tao ny zava-kendrena eo amin’ny sehatry ny literatiora, ny zava-kendrena eo amin’ny sehatry ny fampianarana, ary ny zava-kendrena eo amin’ny sehatry ny firenena. 0.2.1. Eo amin’ny literatiora ny zava-kendrena voalohany amin’ity asa fikarohana ity dia ny hisarika ny fo aman-tsain’ny mpamaky ho tia sy hankafy ny literatiora malagasy ary indrindra mba hirotsaka eo amin’ny sehatry ny famoronana asasoratra ny zava-kendrena faharoa dia ny hampirisika ny olona hamaky sy hanome lanja ny gazety, na ny vaovao izany, na ireo asa soratra literera. 0.2.2. Eo amin’ny fampianarana amin’ny maha-mpianatra miofana ho mpampianatra ny tenanay, dia manolotra anjara biriky amin’ny fanatevenana ireo lahatsoratra mifanaraka amin’ny fandaharam-pianarana any an-tsekoly, mba ho fanampiana ny mpampianatra izahay.
Ny tantaran’ny trano printy takariva maro ireo trano printy teto antananarivo saingy nanana ny mampiavaka azy manokana ny trano printy takariva. Nandray anjara lehibe teo amin’ny fampiroboroboana ny literatiora malagasy izy. Mba hahalalana kokoa ny tantaran’ny trano printy takariva, dia hambara aloha ny mombamomba azy ; holazaina ihany koa ireo boky aman-gazety novokariny.
Zava-misy tsy azo sarahina amin’ny fiainan’ny zanak’olombelona ny fitiavana miavaka tokoa ny fisehon’izany eo anivon’ny fiarahamonin’olombelona ka mety hanova endrika ny rafitra misy. Ny atao hoe fitiavana ny fitiavana no azo lazaina fa fototra iorenan’izao rehetra izao. Tsy afa-misaraka amin’ny fiarahamonina ny fitiavana; na ny fiarahamonin’ny tsy manana na ny an’ny manana, na ny an’ny mpivavaka na ny an’ny jentilisa, sns , saingy ny fomba fisehony no samihafa. Miseho amin’ny endrika maro ny fitiavana, dia ny fitiava-namana, ny fitiavana ny ray aman-dreny, ny fitavana an’ andriamanitra, ny fitiavam-bola, ny fitiavan-tanindrazana, ny fitiavana eo amin’olon-droa, sns. Eto kosa anefa dia tiana ny manamarika fa tsy hijery ireo lafiny maro ireo isika fa hifototra kosa amin’ity karazany iray izay mampametra-panontaniana ny fiarahamonin’olombelona ity, dia ny fitiavana eo amin’ olon-droa izany ny fitiavana eo amin’ olon-droa sarotra dia sarotra ny mamaritra ny atao hoe fitiavana, ary izany indrindra no mahatonga an’i lisy hary nampiteny an-drabary ao amin’ny sombin-tantara mitondra ny lohanteny hoe fitia diso lalana, hoe tsy fantatro, na ny bikany, na ny lanjany, na ny refiny. Fa ny vokany no fantatro , raha nanontaniana hoe fa inona moa ny fitiavana rabary ?14. Na izany na tsy izany dia misy ihany ireo miezaka mamaritra ny atao hoe fitiavana. Andriamanitra dia fitiavana 15, hoy ihany i lisy hary. Avy amin’andriamanitra araka izany ny fitiavana
Amin’ny ankapobeny dia ny lehilahy no tena andry iankinan’ny tokantrano, ny fiaraha-monina misy azy ary ny firenena iray manontolo mihitsy. Izany indrindra no antony hiresahan’i solomona azy ato amin’ny asa sorany. Ny fanovana endri-javatra azo avy amin’ny fampitoviana ny oharina sy ny oharina no nanehoany izany. Araka ilay hoe tanàna rava tsy misy manda ny lehilahy izay tsy mahatsindry ny fanahiny. Ohab 25 28.
Miisa 145 ny fanjakana mpikambana nandray anjara tamin’io fivoriana faharoa io. Nisy ny fanaovana jery todika ny amin’ny ezaka efa vita amin’ny fanatrarana ny tanjona napetraka 5 taona talohan’io. Koa amin’ny ankapobeny dia hita fa nisy ihany ny ezaka sy dingana natao. Na izany aza anefa, ny fivoriana tao copenhague dia nahitana olana hafa. Na dia manana zo voasoratra ara-dalàna mitovy amin’ny lehilahy aza ny vehivavy dia tsy afaka nampiasa izany mba hanatrarana ireo zava-kendrena tapaka tamin’ny fivoriana tany mexico. Mba hamahana ny olana dia niarahan’ny mpikambana nanaiky fa atao izay hahazoan’ny vehivavy fanabeazana sy fahalalana mitovy amin’ny lehilahy, fahafahana miasa, fahazoany fitsaboana mifanaraka amin’ny filany. Nisy ihany koa tamin’io fivoriana io ny fangatahana ny hanafoanana ny fomba amam- piheverana raiki-tampisaka mikasika ny vehivavy. Rehefa nodinihina ny antony mahatonga ireo olana ireo, dia nisy ny fanentanana ny mpikambana hametraka lahatra asa ahazoan’ny vehivavy anjara sy antoka amin’ny fananan- tany, fanatsarana ny zon’ny vehivavy mikasika ny fifandimbiasan-toerana hanana fahefana, fahafahana mitaiza ny zanany sy mitazona ny fiaviany.
Misy mihambo ho manan-karena, nefa tsy manana na inona na inona; misy kosa mody malahelo, nefa manana harena be ny valin’ny fanetren-tena sy ny fahatahorana an’ijehovah, dia harena sy voninahitra ary fiainana hita araka izany rehetra izany fa mety mitombo ary mety mihena ny harena eo an-tànana ka mila fitandremana ny fitantanana azy.
Vita amin’ny taratasy fotsy mazava ny boky , ka mora ny mamaky ny soratra ao aminy ary tsy mandreraka ny mason’ny mpamaky. Taratasy somary manifinify no nanaovana azy , mba tsy hampatevina loatra ny boky noho ireo takila maro ao aminy ny faritra tsy misy soratra amin’ny takila ao aminy
Toy izany ny toe-javatra niainan’nymalagasy tamin’ izany fotoana izany, miasa mafy kanefa toa tsy hita izay mangirana. Namela dindo teo amin’ny mpanoratra ireny ka indro voarakitra ho tantara ao anaty literatiora malagasy. Nahitana tantara indray miseho ihany koa ao amin’ny gazety imongo vaovao izay mampiseho ny andavanandron’ny malagasy dia ny fahantrana maro isan-karazany. Notsongaina tamin’ ireny ohatra inty entinay eto inty izay nampitondrainy ny lohateny hoe rabemahefa mianakavy; toy izao no tenin’ ilay raim- pianakaviana amin’ izany ankoatra izany dia tsapanareo fa misondrotra daholo ny vidin- javatra rehetra amin’ izao fotoana izao koa dia tsoriko aminareo fa dia idiran- trosa izahay ray aman- dreninareo 52
Ao amin’ny 139 indray, mpifahavalo ny voalavo sy ny saka satria rembin’ny saka ny voalavo. Ilazana fitadiavan-doza izy eto. Ampiasaina io fomba fiteny io rehefa misy olona mahazo kabary vokatry ny firesahany zavatra tamin’ny olona iray izay fantany mialoha fa tsy maintsy hahitany loza. Raha tsorina izany dia hoe ilazana ny olona mitady vava ho latsaka.
Ny maha-olompirenena frantsay ireto mpivady, na dia afrikana aza ny fiaviany, no ampiasaina hampijoroana ny tohan- kevitra eto. Hevitra tohanana 2 tokony hazava amin’izay ny fahazoan-dalana hampiasa ny fanafody hitsaboana ny sida tohan-kevitra aorina amin’ny fihetsehampo fanaovana izay hangorahana ny hafa amin’ny alalan’ny fampifanatrehana ny fotoana very sy ny fitombon’ny voan’ny sida 7 taona kanefa mitombo ny matin’ny sida. Fanaovana izay hangorahana ny firenena eo amin’ny lafiny toe-karena mahantra kanefa fanafody zaranaina volabe ho an’ny firenena. Fanaovana izay hangorahana ny tena zaranaina misy mandrahona